Dombresson
Dombresson (frankoprovenzalisch ) isch e Dorf im Kanton Nöueburg. Friener isch s e eigeti Gmeind gsi. Zum 1. Jänner 2013 het si mit dr Gmaine Boudevilliers, Cernier, Chézard-Saint-Martin, Coffrane, Engollon, Fenin-Vilars-Saules, Fontainemelon, Fontaines, Les Geneveys-sur-Coffrane, Les Hauts-Geneveys, Montmollin, Le Pâquier, Savagnier un Villiers zue dr neie Gmai Val-de-Ruz fusioniert.

Geografi 
Zue Dombresson ghere s glychnamig Dorf un dr Wyler Les Vieux Prés (). Dr Bann umfasst 55,5 % landwirtschaftligi Flechi, 28,2 % Wald, 15,5 % Sidligsflechi un 0,8 % sunschtigi Flechi. Nochbergmaine vu Dombresson sin Chézard-Saint-Martin, Savagnier, Villiers un Le Pâquier im Kanton Nöueburg un Sonvilier im Kanton Bärn gsi.

Gschicht 
Dombresson isch zum erschte Mol gnännt wore anne 1178 as ecclesiam de Danbrizun.

Syt 1648 isch Nöueburg Firschtetum un ab 1707 dur Personalunion mit em Chenigrych Preuße verbunde gsii. Anne 1806 isch s Biet an Frankrych unter em Napoleon I. abdrätte wore. Im Zug vum Wiener Kongress isch s anne 1815 an d Schwyz chuu, doderby sin d Chenig vu Preuße aber bis zum Nöueburgerhandel 1857 au Firschte vu Nöueburg blibe.

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 28,1 Prozänt gläge.

Religion 
30,9 Prozänt vo dr Yywooner sin evangelisch-reformiert, 30,6 Prozänt sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 1,2 %, CVP 3,0 %, FDP 14,8 %, Grüeni 15,1 %, PdA 2,0 %, SP 27,1 %, SVP 22,1 %.

Wirtschaft 
Dombresson isch es tradizionells Puuredorf. Und es het chly Gwärb und Induschtry.

Sproch un Dialäkt 
Bi dr Volkszellig 2000 hän vu dr 1521 Yywohner 85,5 Prozänt Franzesisch as Hauptsproch aagee, 2,4 Prozänt Dytsch, 3,6 Prozänt Italienisch un 8,4 Prozänt anderi Sproche.

Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

Literatur

Weblink

Fueßnote 

Ort (Kanton Nöieburg)